Polsha Belarus bilan chegarada 120 kilometrlik panjara o'rnatdi

Polsha Belarus bilan chegarada 120 kilometrlik panjara qurishni boshladi. Bu haqda “Evropeyskaya Pravda” xabar berdi.
Chegaraning 186 kilometri bo'ylab 5,5 metrli panjara o'rnatish rejalashtirilgan va qurilish muddatini qisqartirish uchun u to'rt bosqichga bo'lingan. Barcha uchastkalarda qurilish ishlari parallel ravishda olib borilmoqda.
“Belarus chegarasida 120 kilometrlik panjara qurilishini allaqachon yakunladik. Kutilganidek, qurilish ishlari oy oxirigacha yakunlanishi kerak”, — degan Polsha ichki ishlar vaziri Matsey Vonsik.
Rasmiylarga ko'ra, bunday panjara mamlakat chegarasi orqali Evropa Ittifoqi mamlakatlariga o'tishni xohlovchi qochqinlar uchun to'siq bo'ladi. Buning uchun 3 mingga yaqin ishchi jalb qilingan. Panjara tikanli sim bilan tortilgan. Jarayon butun dunyo bo'ylab ekologlarning noroziligiga sabab bo'lgan. Ular tikanli simlardan foydalanish hayvonot dunyosiga jiddiy zarar yetkazishini aytgan.
Avvalroq Polsha Rossiyaning ehtimoliy hujumiga javoban mudofaa xarajatlarini oshiri ma'lum qilingandi. Shuningdek, Belarus Polsha va Boltiqbo'yi davlatlari bilan chegaraga qo'shin joylashtirayotgani haqida xabar berilgan.